CELEX: 32022D0460
Language: sl
Date: 2022-03-04 00:00:00
Title: Izvedbeni sklep Komisije (EU) 2022/460 z dne 4. marca 2022 o spremembi Izvedbenega sklepa (EU) 2021/788 o določitvi pravil za spremljanje in poročanje o okužbah s SARS-CoV-2 pri nekaterih živalskih vrstah (notificirano pod dokumentarno številko C(2022) 1270) (Besedilo velja za EGP)

22.3.2022   
               
               
                  SL
               
               
                  Uradni list Evropske unije
               
               
                  L 93/191
               
            
         IZVEDBENI SKLEP KOMISIJE (EU) 2022/460
         z dne 4. marca 2022
         o spremembi Izvedbenega sklepa (EU) 2021/788 o določitvi pravil za spremljanje in poročanje o okužbah s SARS-CoV-2 pri nekaterih živalskih vrstah
         
            
               (notificirano pod dokumentarno številko C(2022) 1270)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2003/99/ES Evropskega parlamenta in Sveta z dne 17. novembra 2003 o spremljanju zoonoz in povzročiteljev zoonoz, ki spreminja Odločbo Sveta 90/424/EGS in razveljavlja Direktivo Sveta 92/117/EGS (1), ter zlasti člena 4(5), člena 9(1) in člena 11, tretji odstavek, Direktive,
         ob upoštevanju naslednjega:
         
                     (1)
                  
                  
                     Od leta 2020 se v nekaterih državah članicah in tretjih državah poroča o okužbah z virusom SARS-CoV-2 pri nercih in ugotovljeno je bilo, da lahko pride do prenosa virusa z ljudi na nerce in z nercev na ljudi. Izvedbeni sklep Komisije (EU) 2021/788 z dne 12. maja 2021 (2) torej določa pravila za usklajeno spremljanje in poročanje v Uniji o okužbah s SARS-CoV-2 pri nekaterih živalskih vrstah.
                  
               
                     (2)
                  
                  
                     Pri obdobju uporabe ukrepov iz Izvedbenega sklepa (EU) 2021/788 bi bilo treba upoštevati epidemiologijo SARS-CoV-2 pri nekaterih živalskih vrstah. Izbruhi v obratih z nerci v različnih državah članicah v letih 2021 in 2022 kažejo na to, da se epidemiološke razmere še vedno spreminjajo in da je potrebna nadaljnja ocena tveganj.
                  
               
                     (3)
                  
                  
                     Glede na trenutne epidemiološke razmere v Uniji in tretjih državah bi bilo zato treba obdobje uporabe Izvedbenega sklepa (EU) 2021/788 podaljšati, da se zagotovi nadaljnje zbiranje vseh ustreznih informacij z učinkovitim, usklajenim sistemom spremljanja in poročanja. Usklajeno spremljanje in poročanje bi se moralo nadaljevati dokler se ne bodo izvedli nadaljnja ocena tveganj in dostopni nadzorni ukrepi.
                  
               
                     (4)
                  
                  
                     Izvedbeni sklep (EU) 2021/788 bi bilo zato treba ustrezno spremeniti.
                  
               
                     (5)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            V členu 6 Izvedbenega sklepa (EU) 2021/788 se datum „31. marca 2022“ nadomesti z „31. marca 2023“.
         
         
            Člen 2
            Ta sklep je naslovljen na države članice.
         
         
            V Bruslju, 4. marca 2022
            
               
                  Za Komisijo
               
               Stela KIRIAKIDES
               
                  članica Komisije
               
            
         
         
            (1)  UL L 325, 12.12.2003, str. 31.
         
            (2)  Izvedbeni sklep Komisije (EU) 2021/788 z dne 12. maja 2021 o določitvi pravil za spremljanje in poročanje o okužbah s SARS-CoV-2 pri nekaterih živalskih vrstah (UL L 173, 17.5.2021, str. 6).